ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
திரு தாவர்சந்த் கெஹ்லோட் இணையம் மூலம் துணிகர மூலதன நிதியின் கீழ் பிற்படுத்தப்பட்டோருக்கான “அம்பேத்கர் சமூக புதுப்பித்தல் மற்றும் பாதுகாத்தல் இயக்கத்தை  ” துவக்கி வைத்தார்.
மத்திய சமூக நீதி மற்றும் அதிகாரமளித்தல் அமைச்சர் திரு. தாவர்சந்த் கெஹ்லோட், பிற்படுத்தப்பட்டோருக்காக, துணிகர மூலதன நிதியத்தின் கீழ் அம்பேத்கர் சமூக புதுப்பித்தல் மற்றும் பாதுகாத்தல் இயக்கத்தை , உயர்கல்வி நிறுவனங்களில் படிக்கும் பிற்படுத்தப்பட்ட மாணவர்களிடையே புதுமையான நிறுவனங்களை ஊக்குவிக்கும் நோக்கில் இன்று காணொளி காட்சி வாயிலாக தொடங்கி வைத்தார்.
இந்நிகழ்ச்சியில் உரையாற்றிய திரு. கெஹ்லோட், பிற்படுத்தபட்டோர் / மாற்று திறனாளி இளைஞர்களிடையே புதிய தொழில்முனைவோராக உருவாவதுடன், வேலை கொடுப்பவர்களாக அவர்கள் வளரும் நோக்கில், சமூக நீதி அமைச்சகம் பிற்படுத்தப்பட்டோருக்காக, துணிகர மூலதன நிதியை  2014-15 ஆம் ஆண்டில் தொடங்கியுள்ளது என்று கூறினார்.' பிற்படுத்தப்பட்ட தொழில்முனைவோரின் நிறுவனங்களுக்கு சலுகை நிதி வழங்குவதே இந்த நிதியத்தின் குறிக்கோள். இந்த நிதியின் கீழ், பிற்படுத்தபட்ட தொழில் முனைவோர் ஊக்குவித்த 117 நிறுவனங்களுக்கு வணிக முயற்சிகளை அமைக்க நிதி உதவி வழங்கப்பட்டுள்ளது.
 நிதியின் கீழ் மேற்கொள்ளப்படும் இந்த முயற்சி பிற்படுத்தப்பட்ட இளைஞர்களின் புதிய முயற்சிகளை ஊக்குவிக்கும் என்றும் வேலை தேடுபவர்களிடமிருந்து வேலை வழங்குபவர்களாக மாற அவர்களுக்கு உதவும் என்றும் அமைச்சர் கூறினார். மேலும் ‘ தற்சார்பு இந்தியா’ முன்முயற்சியையும் இது முன்னெடுக்கிறது என தெரிவித்தார்.
இந்திய போட்டிகள் ஆணையம்
இந்திய வணிகப் போட்டி ஆணையத்தின் 13-வது ஆண்டு தின விழாவில் மத்திய நிதியமைச்சர் திருமதி நிர்மலா சீதாராமன் கலந்து கொண்டார்
புதுதில்லியில் இந்திய வணிகப் போட்டி ஆணையத்தின் 13-வது ஆண்டு தின விழாவில் மத்திய நிதி மற்றும் பெருவணிக நிறுவனங்கள் விவகாரத்துறை அமைச்சர் திருமதி நிர்மலா சீதாராமன் கலந்து கொண்டார்.
இதனையொட்டி மத்திய நிதியமைச்சர் கொல்கத்தாவில் மண்டல அலுவலகத்தை தொடங்கிவைத்ததுடன், வணிகப் போட்டி ஆணையத்தின் மேம்படுத்தப்பட்ட இணையதளத்தையும் துவக்கிவைத்தார். கன்னடம் மற்றும் மலையாள மொழிகளில் மொழிபெயர்க்கப்பட்ட ஆணையத்தின் கையேடுகளையும் திருமதி நிர்மலா சீதாராமன் வெளியிட்டார்.
நிகழ்ச்சியில் உரையாற்றிய அவர், பெருந்தொற்று காலத்தில் ஒழுங்குமுறை பணி தொடர்ந்து நடைபெறுவதை உறுதி செய்யும் வகையில் இந்திய வணிகப்போட்டி ஆணையம் சரியான நேரத்தில் முன்முயற்சிகளை எடுத்ததை பாராட்டினார். வணிகப் போட்டி ஆணையத்தின் தலைமையையும் பாராட்டிய அவர், அமிர்த காலத்தில் இந்தியாவை முன்னேற்றப்பாதையில் அழைத்து செல்ல வாழ்த்து தெரிவித்தார்.
போட்டியின் பொது கொள்கை இலக்கை எட்ட மூன்று முக்கிய செயல்பாடுகளை திருமதி சீதாராமன் வலியுறுத்தினார். மீட்பு நடவடிக்கைகளை விரைவுபடுத்த நிறுவனங்கள் தங்களை வளர்த்து கொள்வது அவசியம் என்று கூறினார். உள்கட்டமைப்பு வளர்ச்சியை மேம்படுத்த அரசு பல்வேறு முயற்சிகளை எடுத்துள்ளதாக அவர் கூறினார். இடுபொருட்கள் விலைகள் உயர்ந்து வருவது குறித்து கவலை தெரிவித்த அவர், அதனை சமாளிக்க உள்நாட்டிலும், ஏற்றுமதியிலும் தேவைகளை பூர்த்தி செய்யும் திறனை இந்தியா பெற்றுள்ளதாக தெரிவித்தார். பெருந்தொற்று, தற்போது கிழக்கு ஐரோப்பாவில் நடைபெறும் போர் ஆகியவற்றின் காரணமாக உலகளவில் அத்தியாவசிய பொருட்கள் பற்றாக்குறை நிலவுவதாக கூறிய அவர், விநியோக சங்கிலி மோசமாக பாதிக்கப்பட்டுள்ளதாக தெரிவித்தார். இதனை சரிப்படுத்த நடவடிக்கை எடுக்க வேண்டியது அவசியம் என்று வலியுறுத்தினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1826988
எஃகுத்துறை அமைச்சகம்
எஃகு துறையில் ஆராய்ச்சி மற்றும் மேம்பாடு
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய எஃகு அமைச்சர் திரு. ராம் சந்திர பிரசாத் சிங் கீழ்காணும் தகவல்களை வழங்கினார்.
இரும்பு மற்றும் எஃகு துறையில் ஆராய்ச்சி மற்றும் மேம்பாட்டிற்கான ஊக்குவிப்பு திட்டத்தின் மூலம் எஃகுத் துறையில் ஆராய்ச்சி மற்றும் மேம்பாட்டிற்கான நிதி உதவியை மத்திய எஃகு அமைச்சகம் வழங்குகிறது.
கடந்த ஐந்து ஆண்டுகளில் திட்டத்தின் கீழ் வழங்கப்பட்ட தொகை கீழே கொடுக்கப்பட்டுள்ளது:-
2021-22  - ரூ 87.97 லட்சம்
2020-21 - ரூ 53.95 லட்சம்
2019-20 - ரூ 1500.00 லட்சம்
2018-19 - ரூ 1500.00 லட்சம்
2017-18 - ரூ 1400.00 லட்சம்
ஸ்டீல் அத்தாரிட்டி ஆஃப் இந்தியா லிமிடெட்  மற்றும் ராஷ்ட்ரிய இஸ்பாட் நிகாம் லிமிடெட்  ஆகியவை உலகளவில் கிடைக்கக்கூடிய சிறந்த தொழில்நுட்பங்களை  கையாளுகின்றன.
நவீனமயமாக்கல், விரிவாக்கத் திட்டங்கள் மற்றும் மேம்படுத்தப்பட்ட தொழில்நுட்ப-பொருளாதார நடவடிக்கைகள் போன்றவை கரியமில வாயு உமிழ்வைக் குறைக்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796110
மத்திய அமைச்சரவை
தில்சாட் பூங்கா முதல் அட்டா காஸியாபாத்தின் புதிய பேருந்து முனையம் வரை தில்லி மெட்ரோ நீட்டிப்பு – மத்திய அமைச்சரவை ஒப்புதல்
தில்சாட் பூங்கா முதல் அட்டா காஸியாபாத்தின் புதிய பேருந்து முனையம் வரை தில்லி மெட்ரோ மார்க்கத்தை நீட்டிக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. நீட்டிக்கப்படவுள்ள ரயில் பாதையின் தூரம் 9.41 கிலோமீட்டர் ஆகும். இத்திட்டத்திற்காக மத்திய நிதியுதவியாக ரூபாய் 324.87 கோடி வழங்கவும் அமைச்சரவை ஒப்புதல் அளித்துள்ளது. இதன் ஒட்டுமொத்த செலவு ரூ.1,781.21 கோடியாகும்.
இத்திட்ட அமலாக்கம் பொதுமக்களுக்கு போக்குவரத்து வசதிகளை மேம்படுத்தும்.
தில்லி மெட்ரோ ரயில் கழகமும், தில்லி யூனியன் பிரதேச அரசும் இத்திட்டத்தை செயல்படுத்தவுள்ளன.
நிலக்கரி அமைச்சகம்
நிலக்கரி கட்டுப்பாட்டாளரின் விரிவாக்கப்பட்ட அலுவலகம் தில்லியில் திறப்பு
நிலக்கரி அமைச்சகத்தின் கீழ் இயங்கும் நிலக்கரி கட்டுப்பாட்டாளர் அமைப்பின் விரிவாக்கப்பட்ட அலுவலகம், நிலக்கரி அமைச்சகத்தின் செயலாளரான டாக்டர் அனில் குமார் ஜெயினால் இன்று திறந்து வைக்கப்பட்டது.
நிலக்கரி கட்டுப்பாட்டாளர் அமைப்பின் முக்கிய அலுவலகமாக இது செயல்பட்டு பின்வரும் கடமைகளை நிறைவேற்றும்.சுரங்க திட்டம் மற்றும் சுரங்க மூடலுக்கு ஒப்புதல்சுரங்க திறப்பு மற்றும் மறு திறப்புக்கு அனுமதிசுரங்க மூடல் திட்டங்களின் இணக்கத்தை கண்காணித்தல்தூய்மை நிலைய நிராகரிப்பு கொள்கையை செயல்படுத்துதல் மற்றும் கண்காணித்தல்கட்டண ஆணையர்நிலக்கரி மற்றும் பழுப்பு நிலக்கரி புள்ளிவிவரங்களின் சேகரிப்பு, தொகுத்தல், வெளியீடுநிலக்கரி கட்டுப்பாட்டாளர் அமைப்பின் நிர்வாக மற்றும் கணக்குகள் தொடர்பான விஷயங்கள்நிதி ஆயோக், மத்திய அமைச்சகங்கள், மாநில அரசுகள் மற்றும் சர்வதேச முகமைகளுக்கு ஆதரவு
நிலக்கரி அமைச்சக இணை செயலாளர்கள், நிலக்கரி கட்டுப்பாட்டாளர் அமைப்பின் இயக்குநர் மற்றும் பிற உயர் அதிகாரிகள் நிலக்கரி கட்டுப்பாட்டாளர் அமைப்பின் விரிவாக்கப்பட்ட அலுவலகத்தின் திறப்பு நிகழ்ச்சியில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792540
பெருநிறுவனங்கள் விவகாரங்கள் அமைச்சகம்
இந்திய பெரு நிறுவன சட்டசேவை பயிற்சி அதிகாரிகளுக்கான பயிற்சித் திட்டத்திற்கு இந்திய திவால் மற்றும் நொடித்துப்போதல் சட்ட வாரியம் ஏற்பாடு
இந்திய திவால் மற்றும் நொடித்துப்போதல் சட்ட வாரியம், இந்திய பெருநிறுவன சட்ட சேவையின் 2020 பிரிவைச்சேர்ந்த பயிற்சி அதிகாரிகளுக்கான மூன்று நாள் பயிற்சி திட்டத்திற்கு, 11 முதல் 13 ஜூலை 2022 வரை ஏற்பாடு செய்திருந்தது. வாரியத்தின் முழுநேர உறுப்பினர் திரு சுதாகர் சுக்லா, மற்றொரு உறுப்பினரான திருமதி ஜெயந்தி பிரசாத் முன்னிலையில் இந்த பயிற்சி வகுப்பை தொடங்கி வைத்தார்.
இந்த பயிற்சியின் போது, திவால் மற்றும் நொடித்துப்போதல் சட்டம் 2016 குறித்து முழுமையாக விளக்கி கூறப்பட்டதுடன், திவால் சேவைகள் தொழில்முறை மற்றும் கட்டுப்பாட்டாளரின் பங்கு குறித்தும் விவரிக்கப்பட்டது. குழு திவால், எல்லை தாண்டிய திவால் மற்றும் தனிநபர் திவால் போன்ற தலைப்புகளில் பயிற்சி வகுப்புகள் நடத்தப்பட்டது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1841437
ஜல்சக்தி அமைச்சகம்
ஜல்ஜீவன் இயக்கத்தின் கீழ் ஊரகப்பகுதிகளில் குடிநீர் குழாய் இணைப்பு பெற்ற வீடுகளின் எண்ணிக்கை பெரிய அளவில் அதிகரிப்பு
தமிழ்நாட்டில் 78 லட்சம் கிராமப்புற வீடுகளில் குடிநீர் குழாய் இணைப்பு உள்ளது
வீடுகளுக்கு குடிநீர் குழாய் இணைப்பு வழங்கும் ஜல்ஜீவன் இயக்கம் 2019 ஆகஸ்ட் மாதத்தில் தொடங்கப்பட்டது. அப்போது, ஊரகப்பகுதிகளில் குடிநீர் குழாய் இணைப்புப் பெற்ற வீடுகளின் எண்ணிக்கை 3.23 கோடியாக இருந்தது. மாநிலங்கள் மற்றும் யூனியன் பிரதேசங்கள் வழங்கியுள்ள தகவல்களின் படி, 13.03.2023 அன்று நாடு முழுவதும் ஜல்ஜீவன் இயக்கத்தின் கீழ் 8.18 கோடி வீடுகளுக்கு கூடுதலாக தற்போது குழாய் மூலமாக குடிநீர் இணைப்பு வழங்கப்பட்டுள்ளது.
ஊரகப்பகுதிகளில் மொத்தம் உள்ள 19.42 கோடி வீடுகளில் இதுவரை 11.41 கோடி வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது.
தமிழ்நாட்டைப் பொறுத்தவரை ஊரகப்பகுதிகளில் மொத்தம் உள்ள ஒரு கோடியே 25 லட்சம் வீடுகளில் 2019-ம் ஆண்டு 15.08.2019 அன்று 21 லட்சத்து 76 ஆயிரம் வீடுகளில் மட்டுமே குடிநீர் குழாய் இணைப்பு இருந்தது. தற்போது தமிழ்நாட்டில் 78 லட்சம் கிராமப்புற வீடுகளில் குடிநீர் குழாய் இணைப்பு உள்ளது. இது மொத்த கிராமப்புற வீடுகளில் 62.15 சதவீதமாகும்.
இந்தத் தகவலை மக்களவையில் எழுத்துப்பூர்வமாக அளித்த பதிலில் மத்திய ஜல்சக்தித் துறை இணையமைச்சர் திரு பிரகலாத் சிங் படேல் தெரிவித்துள்ளார்.
பாதுகாப்பு அமைச்சகம்
2-ம் தொகுதி பாதுகாப்பு விருதுகளை குடியரசுத் தலைவர் வழங்கினார்
முப்படைகளின் தளபதியான குடியரசுத் தலைவர் திரு ராம்நாத் கோவிந்த் இன்று 2-ம் தொகுதி பாதுகாப்பு விருதுகளை இன்று வழங்கினார். புதுதில்லி குடியரசுத் தலைவர் மாளிகையில் நடைபெற்ற நிகழ்ச்சியில், இறப்புக்கு பின் ஒரு கீர்த்தி சக்ரா விருதும், 14 சௌரிய சக்ரா  விருதும் வழங்கப்பட்டது. அளப்பரிய வீரம், அசாத்திய துணிச்சல், மற்றும் கடமையில் அதீத ஈடுபாடு ஆகியவற்றை வெளிப்படுத்தியதற்கான, வீரதீர விருதுகளும் வழங்கப்பட்டன.
சிறப்பான சேவைக்காக 13 பரம் விசிஷ்ட் சேவா பதக்கங்களையும், 29 அதி விஷிஷ்ட் சேவா பதக்கங்களையும் குடியரசுத் தலைவர் வழங்கினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1829842
ரசாயனம் மற்றும் உரங்கள் அமைச்சகம்
அரசு விவகாரங்களில் சுயமரியாதை சின்னமாக மாறிவரும் இந்தி, ஒரே பாரதம்-உன்னத பாரதம் என்ற இலக்கை எட்ட நமக்குள் இணக்கத்தை உருவாக்குகிறது இந்தி:டாக்டர் மன்சுக் மாண்டவியா
ஒரே பாரதம் உன்னத பாரதம் என்ற இலக்கை எட்ட நமக்குள் இந்தி மொழி இணக்கத்தை உருவாக்குகிறது என்று மத்திய ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா தெரிவித்துள்ளார். அலுவலகப் பணிகளில் இந்தி மொழியை புகுத்த உதவும் வகையில் மத்திய அரசு இந்தி ஆலோசனைக் கமிட்டியை அமைத்துள்ளது. இந்தக் கமிட்டி இந்தியை மத்திய அரசு அலுவலகங்களில் அலுவல் மொழியாக மாற்றுவதற்கான சிறந்த பரிந்துரைகளை வழங்கி வருகிறது. இதன் ஒரு பகுதியாக இந்தி ஆலோசனைக் குழுவின் கூட்டத்தில் உரையாற்றிய டாக்டர் மன்சுக் மாண்டவியா, நாட்டின் முன்னேற்றத்திற்கான தேசிய அளவிலான முயற்சிகளில் இந்தி மொழியைப் பயன்படுத்த வேண்டியதன் அவசியம் குறித்து தேசத்தந்தை மகாத்மா காந்தி வலியுறுத்தியதை நினைவுகூர்ந்தார்.
மத்திய அரசின் பல்வேறு அமைச்சகங்களும் தங்களது அலுவலகப் பயன்பாட்டிற்கு இந்தி மொழியை பயன்படுத்த வேண்டியது அவசியம் என்று வலியுறுத்திய அமைச்சர், இந்தப் பொறுப்பை ரசாயனம் மற்றும் உரத்துறை அமைச்சகம் உணர்ந்து செயல்படுவதாகவும் கூறினார். இந்தி மொழியை நமது தேசத்தின் சின்னமாகவும், கலாச்சார ஒருமைப்பாடாகவும், ஒட்டு மொத்த தேசப்பற்றின் பிரதிபலிப்பாகவும் உள்துறை அமைச்சகம் அங்கிகரித்திருப்பதாகவும் குறிப்பிட்டார். பிரதமர் திரு நரேந்திர மோடியின் தொலைநோக்குப் பார்வையுடன் கூடிய மத்திய அரசு சீர்திருத்தம், செயல்பாடு, வளர்ச்சி என்ற கொள்கையின் அடிப்படையில் தீர்க்கமான திட்டங்களை செயல்படுத்தி வருவதாகக் கூறினார். சர்வதேச அளவிலான கூட்டமைப்பின் நிகழ்ச்சிகளில் பங்கேற்கும் பிரதமர் திரு நரேந்திர மோடி, அடிக்கடி இந்தியில் உரையாற்றுவதை நினைவுகூர்ந்த டாக்டர் மன்சுக் மாண்டவியா, அனைத்து இந்திய மொழிகளுடனும் இணக்கமான எளிமையான மற்றும் புரிந்துகொள்ளக்கூடிய மொழியின் மூலம் இந்தியாவின் கலாச்சாரத்தின் பிரதிநிதித்துவத்தை வலியுறுத்துவதாகவும் தெரிவித்தார்.
பிரதமர் அலுவலகம்
மகாராணா பிரதாப்பின் பிறந்தநாளை முன்னிட்டு பிரதமர் அஞ்சலி
மகாராணா பிரதாப்பின் பிறந்தநாளை முன்னிட்டு பிரதமர் திரு நரேந்திர மோடி, அவருக்கு அஞ்சலி செலுத்தியுள்ளார்.
இதுதொடர்பான சுட்டுரைச் செய்தியில், அவரது ஈடு இணையற்ற வல்லமை, வீரம் மற்றும் தற்காப்பு கலையின் நிபுணத்துவத்தால், இந்தியத் தாய்க்கு மகாராணா பிரதாப் பெருமை சேர்ப்பதாக பிரதமர் தெரிவித்துள்ளார். தாய் நாட்டிற்காக அவர் செய்த தியாகமும், அர்ப்பணிப்பும் என்றும் நினைவுக் கூரப்படும் என்றும் திரு. மோடி கூறியுள்ளார்.
குடியரசுத் துணைத் தலைவர் செயலகம்
டாக்டர் எம்.எஸ்.சுவாமிநாதன் மறைவுக்கு குடியரசு துணைத்தலைவர் இரங்கல்
புகழ்பெற்ற வேளாண் விஞ்ஞானி டாக்டர் எம்.எஸ். சுவாமிநாதனின் மறைவுக்கு குடியரசுத் துணைத்தலைவர் திரு. ஜக்தீப் தன்கர் தனது ஆழ்ந்த இரங்கலைத் தெரிவித்துள்ளார் .
சமூக ஊடக எக்ஸ் பதிவில், துணை ஜனாதிபதி கூறியுள்ளதாவது;
"இந்தியாவின் பசுமைப் புரட்சியின் தந்தை எம்.எஸ். சுவாமிநாதன் மறைவு மிகுந்த வேதனை அளிக்கிறது. இந்திய விவசாயத்திற்கு அவரது மகத்தான பங்களிப்பு நாட்டின் உணவுப் பாதுகாப்பை உறுதி செய்தது, அதே நேரத்தில் கோடிக்கணக்கான விவசாயிகளின் செழிப்புக்கு பங்களித்தது. இந்த இக்கட்டான நேரத்தில் அவரது குடும்பத்தினர், நண்பர்கள் மற்றும் நலம் விரும்பிகளுக்கு ஆழ்ந்த இரங்கலை தெரிவித்துக் கொள்கிறேன்.
புவி அறிவியல் அமைச்சகம்
தமிழகத்தின் உள் பகுதிகள், ராஜஸ்தான், விதர்பா ஆகிய இடங்களில் இன்று அனல்காற்று வீசும்
தமிழகத்தின் உள் பகுதிகள், ராஜஸ்தான், விதர்பா ஆகிய இடங்களில் ஒரு சில பகுதிகளில் இன்று அனல்காற்று வீசும் என தேசிய வானிலை ஆய்வு மையம் கூறியுள்ளது.
இது குறித்து தேசிய வானிலை ஆய்வு மையம் வெளியிட்ட செய்தி குறிப்பில் கூறியிருப்பதாவது:
தற்போதைய வெப்பநிலை நிலவரம் மற்றும் அடுத்த 24 மணி நேரத்துக்கான முன் எச்சரிக்கை :
ராஜஸ்தானின் சில பகுதிகள் மற்றும் கிழக்கு விதர்பாவின் சில இடங்களில் நேற்று அனல் காற்று வீசியது.
மேற்கு மத்தியப் பிரதேசம், விதர்பா மற்றும் மராத்வாடா, ராஜஸ்தானின் சில பகுதிகள், கிழக்கு உத்தரப் பிரதேசம், ஒடிசா, சட்டீஸ்கர், சவுராஷ்டிரா மற்றும் கட்ச், கிழக்கு மத்தியப் பிரதேசம், மத்திய மகாராஷ்டிரா, ஹரியானாவின் ஒரு சில பகுதிகள், சண்டிகர், டெல்லி, மேற்கு உத்தரப் பிரதேசம், குஜராத், தெலங்கானா, வடக்கு கர்நாடகா, தமிழகம், புதுச்சேரி மற்றும் காரைக்கால் பகுதிகளில் பெருப்பாலான இடங்களில் அதிகபட்ச வெப்ப நிலை 40 டிகிரி செல்சியசுக்கு அதிகமாக பதிவானது.
விதர்பாவின் பிரம்ம புரி பகுதியில் அதிகபட்சமாக 43.5 டிகிரி செல்சியஸ் வெப்பம் பதிவானது.
ஏப்ரல் 6-ம் தேதி காலை 5.30 மணி முதல் ஏப்ரல் 7-ம் தேதி காலை 5.30 மணி வரை 24 மணி நேரத்துக்கான முன் எச்சரிக்கை:
ராஜஸ்தானின் ஒரு சில பகுதிகள், விதர்பா மற்றும் தமிழகத்தின் உள் பகுதிகளில் அனல் காற்று வீசும்.
குறிப்பிட்ட இடங்களில் முன்னறிவிப்பு மற்றும் எச்சரிக்கையை அறிந்து கொள்ள மவுசம்  செயலி, வேளாண் வானிலை ஆலோசனைகளுக்கு மேஹ்தூத்  செயலி, இடி,மின்னல் எச்சரிக்கைக்கு டாமினி  செயலி ஆகியவற்றை பதிவிறக்கம் செய்யவும்.
மாவட்ட வாரியான எச்சரிக்கைகளை அறிய மாநில வானிலை மையம், மண்டல வானிலை மைய இணையதளங்களை பார்க்கவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1709818
-----
(Visitor Counter : 170
நிலக்கரி அமைச்சகம்
நிலக்கரி தொகுப்புகள்
நிலக்கரி தொகுப்பு ஒதுக்கீட்டு விதிகள் 2017, சுரங்கம் மற்றும் கனிமங்கள்  சட்டம் 1957 படி மத்திய அரசு அதிக எண்ணிக்கையிலான நிலக்கரி தொகுப்புகள் அல்லது நிலக்கரி இருப்புகளை அல்லது இந்த இரண்டையும் ஒரு நிறுவனம், கழகம் அல்லது அதன் துணை அல்லது தாய் நிறுவனம் அல்லது இணை நிறுவனம் அல்லது நிறுவன குழுக்கள் அல்லது அதன் இணைப்புகளுக்கு ஏலம் மூலம் வழங்க முடியும். அதேபோன்று மத்திய அரசு ஒரு நிறுவனம் அல்லது கழகம் அல்லது துணை அல்லது இணை நிறுவனங்களுக்கு நிலக்கரி தொகுப்புகளை நிலக்கரி சுரங்க  விதிகள் 2014 படி, பரிந்துரைக்கப்பட்ட ஆணையம் அதிக எண்ணிக்கையிலான நிலக்கரி சுரங்கம் அல்லது நிலக்கரி இருப்பு அல்லது இரண்டையும் ஒரு நிறுவனம் அல்லது அதன் துணை, இணை நிறுவனங்களுக்கு மத்திய அரசு நிர்ணயித்துள்ள அளவுகோல்படி ஒதுக்கீடு செய்யலாம்.
இன்று 03-01-2018  மக்களவையில் எழுப்பப்பட்ட கேள்விக்கு மத்திய ரயில்வே மற்றும் நிலக்கரித் துறை அமைச்சர் திரு பியூஷ் கோயல் எழுத்துப்பூர்வமாக அளித்த பதிலில் இருந்து, இந்த செய்தி வெளியிடப்படுகிறது.
(Visitor Counter : 80
PIB Headquarters
திருவண்ணாமலையில் ஏப்ரல் 15 முதல் 25-ம்தேதி வரை ராணுவ ஆட்சேர்ப்பு முகாம்
இந்திய ராணுவத்தின் பல்வேறு பிரிவுகளில் பணியாற்றுவதற்கான ஆட்சேர்ப்பு முகாம், திருவண்ணாமலையில் உள்ள அருணை பொறியியல் கல்லூரி விளையாட்டரங்கில், 2020 ஏப்ரல் 15 முதல் 25-ம் தேதி வரை நடைபெற உள்ளது.
சென்னையில் உள்ள ராணுவ ஆட்சேர்ப்புக்கான தலைமை அலுவலகம் மூலம் நடத்தப்படும் இந்தத் தேர்வில், கடலூர், வேலூர். திருப்பத்தூர், ராணிப்பேட்டை, திருவண்ணாமலை, சென்னை, திருவள்ளூர், விழுப்புரம், கள்ளக்குறிச்சி, காஞ்சிபுரம், செங்கற்பட்டு உள்ளிட்ட தமிழ்நாட்டின் 11 மாவட்டங்களைச் சேர்ந்தவர்களும், புதுச்சேரி யூனியன் பிரதேசத்திற்குட்பட்ட புதுச்சேரி மாவட்டத்தைச் சேர்ந்தவர்களும் இதில் பங்கேற்கலாம்.
கீழ்காணும் பிரிவுகளுக்கு ஆட்சேர்ப்பு நடைபெற உள்ளது:
சிப்பாய் தொழில்நுட்பம்
சிப்பாய் செவிலியர் உதவியாளர் / சிப்பாய் கால்நடை செவிலியர் உதவியாளர்
சிப்பாய் எழுத்தர்
பண்டக காப்பாளர் தொழில்நுட்பம்
சிப்பாய் பொதுப் பிரிவு பணி மற்றும்
சிப்பாய் டிரேட்ஸ்மேன்
ஆகிய பணிகளுக்கு விண்ணப்பிக்க விரும்புவோர், தங்களது விண்ணப்பங்களை இணையதளம் மூலம் www.joinindianarmy.nic.in என்ற முகவரியில் விண்ணப்பிக்கலாம். விண்ணப்பப் பதிவு 01, மார்ச் 2020 தொடங்கி 31 மார்ச், 2020-ல் நிறைவடையும். தேர்வுக்கான அனுமதிச் சீட்டு 31 மார்ச், 2020-க்குப் பிறகு இணையதளம் மூலம் வழங்கப்படும்.
விண்ணப்பதாரர்கள் எந்தத் தேதியில் ஆட்தேர்வுக்கு வரவேண்டும் என்பது உள்ளிட்ட விவரங்கள் தேர்வு அனுமதிச் சீட்டில் தெரிவிக்கப்படும். விண்ணப்பதாரர்கள் தங்களது அனுமதிச் சீட்டினை www.joinindianarmy.nic.in என்ற இணையதளத்திலிருந்து 31 மார்ச், 2020-க்குப் பிறகு பதிவிறக்கம் செய்து கொள்ளலாம்.
ஆட்சேர்ப்புப் பணி முழுவதும் இணையதளம் மூலம், நியாயமான மற்றும் வெளிப்படையான முறையில் மேற்கொள்ளப்பட உள்ளது. கடின உழைப்பு மற்றும் தகுதியின் மூலம் மட்டுமே ஆட்சேர்ப்பு நடைபெற உள்ளது.
எனவே, விண்ணப்பதாரர்கள், வேலை வாங்கித் தருவதாகக் கூறி ஏமாற்றும் மோசடி பேர்வழிகளிடம் எச்சரிக்கையுடன் இருக்குமாறு ராணுவ ஆட்சேர்ப்பு அலுவலகம் அறிவுறுத்தியுள்ளது.
----
(Visitor Counter : 116
2022 ஆம் ஆண்டில் ஏற்றுமதி செய்யப்பட்ட மதிப்புகளின் அடிப்படையில் உலக உணவு தானிய சந்தையில் இந்தியாவின் பங்கு 7.79% ஆகும் .
கடந்த சில ஆண்டுகளில் இந்தியாவின் உணவு தானியங்களின் ஏற்றுமதி நிலையான வளர்ச்சியைப் பதிவு செய்துள்ளது. இது உலக உணவு தானிய ஏற்றுமதியில் இந்தியாவின் பங்கு 2010 ஆம் ஆண்டில் 3.38 சதவீதத்திலிருந்து 2022 ஆம் ஆண்டில் 7.79 சதவீதமாக உயர்ந்ததில் பிரதிபலிக்கிறது. ஏற்றுமதி ஊக்குவிப்பு என்பது ஒரு தொடர்ச்சியான செயல்முறையாகும். உணவு தானியங்கள் உள்ளிட்ட வேளாண் பொருட்களின் ஏற்றுமதியை ஊக்குவிக்க மாநில/ மாவட்ட அளவில் அரசு பல்வேறு நடவடிக்கைகளை எடுத்து வருகிறது. மாநில அளவிலான செயல்திட்டங்கள் தயாரிக்கப்பட்டு, மாநில அளவிலான கண்காணிப்புக் குழுக்கள், வேளாண் ஏற்றுமதிக்கான ஒருங்கிணைப்பு முகமைகள் மற்றும் தொகுப்பு அளவிலான குழுக்கள் பல மாநிலங்களில் அமைக்கப்பட்டுள்ளன. ஏற்றுமதியை ஊக்குவிக்க நாடு மற்றும் தயாரிப்பு சார்ந்த செயல் திட்டங்களும் வகுக்கப்பட்டுள்ளன.
வணிகத் துறையின் நிர்வாகக் கட்டுப்பாட்டின் கீழ் உள்ள ஒரு சட்டப்பூர்வ அமைப்பான வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் "அபெடாவின் வேளாண்மை மற்றும் பதப்படுத்தப்பட்ட உணவு ஏற்றுமதி மேம்பாட்டுத் திட்டம்" என்ற திட்டத்தின் கீழ் ஏற்றுமதி உள்கட்டமைப்பு மேம்பாடு, தர மேம்பாடு , சந்தை மேம்பாடு போன்ற கூறுகளின் கீழ் உணவு தானியங்கள் உள்ளிட்ட வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதியாளர்களுக்கு நிதி உதவிகளை வழங்கி வருகிறது. வாங்குபவர்-விற்பவர் சந்திப்புகளை  ஏற்பாடு செய்வதன் மூலம் ஏற்றுமதியை ஊக்குவிப்பதில் ஏற்றுமதியாளர்களுக்கு அபெடா உதவுகிறது; சர்வதேச வர்த்தக கண்காட்சிகள் மற்றும் கண்காட்சிகளில் பங்கேற்பு; சுகாதார மற்றும் பைட்டோசானிட்டரி , வர்த்தகத்திற்கான தொழில்நுட்ப தடைகள்  மற்றும் இறக்குமதி செய்யும் நாடுகளுடன் சந்தை அணுகல் பிரச்சினைகளை எடுத்துக்கொள்வது; பல்வேறு நாடுகளில் உள்ள ஏற்றுமதி வாய்ப்புகளைப் பயன்படுத்திக் கொள்ள இந்தியத் தூதரகங்களுடன் வழக்கமான தொடர்புகள் ஆகியவை இதில் அடங்கும்.
மேலும், அரிசி மற்றும் ஊட்டச்சத்து தானியங்களுக்கான ஏற்றுமதி மேம்பாட்டு மன்றங்கள்  அபெடாவின் மேற்பார்வையின் கீழ் அமைக்கப்பட்டுள்ளன. இந்த உற்பத்தி மற்றும் ஏற்றுமதி தொடர்பான முன்னேற்றங்களை அடையாளம் காணவும், எதிர்பார்க்கவும், ஏற்றுமதியின் முழு உற்பத்தி / விநியோக சங்கிலியில் உள்ள பங்குதாரர்களை அணுகவும், ஏற்றுமதியை ஊக்குவிக்க தேவையான கொள்கை தலையீடுகள் மற்றும் பிற நடவடிக்கைகளுக்கான பரிந்துரைகளை வழங்கவும் ஈபிஎஃப்கள் முயற்சிக்கின்றன.
வேளாண்மை மற்றும் அதனுடன் தொடர்புடைய பொருட்களின் உற்பத்தி மற்றும் சந்தைப்படுத்தலில் கூட்டுப் பொருளாதாரத்தை மேம்படுத்தும் நோக்கத்திற்காக உழவர் உற்பத்தியாளர் அமைப்புகள்  நிறுவப்பட்டுள்ளன. இது சராசரி உற்பத்தி செலவைக் குறைக்க உதவுகிறது, இதனால் வெளிநாட்டு சந்தைகளில் போட்டித்தன்மை அதிகரிக்கிறது.
இத்தகவலை மத்திய வர்த்தகம் மற்றும் தொழில்துறை இணையமைச்சர் திருமதி அனுப்ரியா படேல் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
-----
(ANU/PKV/KRS
சுகாதாரம் மற்றும் குடும்ப நலத்துறை அமைச்சகம்
AHWPயின் 22-வது மாநாட்டை திருமதி. அனுப்ரியா படேல் தொடங்கி வைத்தார்
மத்திய அரசின் சுகாதாரம் மற்றும் குடும்ப நலன் துறையின் இணை அமைச்சர் திருமதி. அனுப்ரியா படேல் அவர்கள் இன்று AHWPயின்  22-வது மாநாட்டைத் தொடங்கி வைத்தார். மத்திய அரசின் மருந்து தரநிலை கட்டுப்பாட்டு அமைப்பு  மற்றும் இந்தியாவின் தேசிய மருந்து ஒழுங்குமுறை ஆணையம்  அமைப்புகள் சுகாதார மற்றும் குடும்ப நலத்துறை அமைச்சகத்துடன் இணைந்து இந்த மாநாட்டை நடத்துகின்றன. இந்த நிகழ்வின் முக்கிய நோக்கமாக, ஆசியக் கண்டம் மற்றும் அதற்கப்பாலும் மருத்துவ சாதனங்கள் ஒழுங்குமுறை விதிகளில் ஒருங்கிணைப்பும் ஒத்திசைவான அணுகுமுறைகளை மேம்படுத்துவதும் புதியனவற்றை பரிந்துரை செய்வதும் இருக்கிறது. ஒழுங்குமுறைப் படுத்துவோர் மற்றும் அந்த தொழில்துறையில் இருப்போர் இடையே அறிவையும் நிபுணத்துவத்தையும் பரிமாறிக் கொள்வதற்கு உதவுவதும் இதில் அடங்கும்.
AHWP அமைப்பு 1999 இல், ஒரு தன்னார்வ, இலாப நோக்கற்ற நிறுவனமாக நிறுவப்பட்டது. இதில் 30 நாடுகளின் தேசிய அளவிலான ஒழுங்குமுறைப்படுத்துவோர் மற்றும் தொழில்துறை சார்ந்த உறுப்பினர்கள் உறுப்பினர்களாக உள்ளனர். சர்வதேச மருத்துவ சாதன ஒழுங்குபடுத்துவோர் அமைப்பு  வெளியிட்டுள்ள வழிகாட்டுதலின் அடிப்படையில், ஆசியா மற்றும் பிற நாடுகளில் மருத்துவ சாதன ஒழுங்குமுறைகளில், ஒத்திசைவான கட்டுப்பாட்டை ஊக்குவிக்கும் நோக்கத்துடன் இந்த அமைப்பு நிறுவப்பட்டது. இந்த அமைப்பு, இது தொடர்பான சர்வதேச நிறுவனங்களான, IMDRF, WHO மற்றும் சர்வதேச தரநிர்ணய அமைப்பு (ISO, போன்றவற்றுடன் இணைந்து செயல்படுகிறது.
இந்தியாவில் தயாரிப்போம், ஆராய்ச்சி மற்றும் மேம்பாடு, புதியன கண்டுபிடித்தல் ஆகியவற்றை மேம்படுத்துவதற்கான சாதகமான சுற்றுச்சூழலை நாட்டின் மருத்துவ சாதனத் துறையில் அரசாங்கம் ஏற்படுத்தியுள்ளது. இத்துடன் சுகாதார அமைச்சகம் சமீபத்தில் மருத்துவ சாதன விதிகள் -2017 என்ற ஒழுங்குமுறையை அமுல்படுத்தியுள்ளது. சர்வதேச அளவிலான ஒழுங்குமுறை நடைமுறைகளுடன் மேலான இணக்கத்திற்கும் வெளிப்படையான, முற்கூட்டியே கணிக்கக் கூடிய, வலுவான ஒழுங்குமுறை அமைப்பை பெறுவதற்கும் இது பயன்படும். மருத்துவச் சாதனங்கள் மற்றும் இந்தியாவில் தயாரிக்கப்படும் செயற்கை கண்டறிதல் முறைகளின் பாதுகாப்பு, தரம், அவற்றின் செயல்பாட்டை இது மேலும் உறுதிப்படுத்தும். இந்தியாவில் தயாரிப்போம் என்பதை ஊக்குவிக்க, மருத்துவ சாதனங்கள் துறையில் 100% அந்நிய நேரடி முதலீட்டை ஏற்கனவே கூடுதலாக அனுமதித்துள்ளது. இந்தியாவில் தயாரிப்போம் என்பதற்கு கொடுக்கப்படும் இத்தகையை ஒருங்கிணைந்த முயற்சிகள் மூலமும், வலுவான ஒழுங்குமுறை கட்டமைப்பின் மூலமும், இத்துறையில் தொடர்புடையை அனைவருக்கும் சாதகமான சூழலை உருவாக்க அரசாங்கம் முயன்று வருகிறது.
இதுபோன்ற முயற்சிகள், சிறந்த தரத்துடன் கூடிய மலிவான மருத்துவ சாதனங்கள், பரந்த மற்றும் மாறுபட்ட புவிசார் இடங்களில் வசிக்கும் மக்களுக்கு கிடைக்கும் வாய்ப்பு ஏற்படும் என்று அரசாங்கம் கருதுகிறது.
தொடக்க விழாவில், சுகாதாரம் மற்றும் குடும்ப நலன் துறையின் செயலர், திருமதி. பிரித்தி சுதன், சுகாதார அமைச்சகத்தின் கூடுதல் செயலர், டாக்டர் ஆர்.கே.வாட்ஸ் மற்றும் அமைச்சகத்தின் மூத்த அதிகாரிகள், CDSCO, NDRA அமைப்பின் அதிகாரிகள், பிற நாடுகளில் இருந்து வந்திருந்த முக்கியப் பிரமுகர்கள் மற்றும் இணைந்து செயல்படும் மேம்பாட்டு அமைப்புகளின் பிரதிநிதிகள் கலந்து கொண்டனர்.
(Visitor Counter : 110
எஃகுத்துறை அமைச்சகம்
ஸ்டீல் அமைச்சகத்தின் செயலாளராக திரு பிரதீப்குமார் திரிபாதி பொறுப்பேற்பு.
மத்திய அரசின் எஃகு அமைச்சகத்தின் செயலாளராக திரு. பிரதீப் குமார் திரிபாதி ஐஏஎஸ்  இங்கு பொறுப்பேற்றார். இதற்கு முன்னர் திரு திரிபாதி, மத்திய பணியாளர் மற்றும் பயிற்சித் துறையில் சிறப்புச் செயலாளர் மற்றும் ஸ்தாபன அதிகாரியாகவும் நியமிக்கப்பட்டிருந்தார்.
(Visitor Counter : 173
எரிசக்தி அமைச்சகம்
நாட்டில் உள்ள அனல் மின் நிலையங்களில் உயிரிக்கழிவுகள் பயன்பாடு குறித்து மின்துறை செயலாளர் ஆய்வு: சமர்த் 
மத்திய அரசுக்கு சொந்தமான வங்கி சாரா நிதி நிறுவனங்களான மின்விசை நிதிக்கழகம் மற்றும் கிராமப்புற மின்மயமாக்கல் கழகம் வழங்கும் அனைத்து வகையான கடன்களுக்கான வட்டி 40 அடிப்படை புள்ளிகள் வரை குறைக்கப்பட்டுள்ளது.
இந்த வட்டி குறைப்பு குறித்து மத்திய மின்துறை மற்றும் புதிய & புதுப்பிக்கத்தக்க எரிசக்தித்துறை அமைச்சர் திரு ஆர் கே சிங், மனநிறைவு தெரிவித்துள்ளார்.
இந்த இரு நிறுவனங்களின் வட்டி குறைப்பு நடவடிக்கை மின்சார வாரியங்கள் போட்டி அடிப்படையில் கடனுதவி பெறவும், மின்சார கட்டமைப்பு வசதிகளை மேம்படுத்துவதற்கு முதலீடு செய்யவும் உதவுவதுடன், நுகர்வோரும் குறைந்த கட்டணத்தில் நம்பகமான முறையில், மின்சாரத்தைப் பெற்று பயனடையலாம் என்றும் திரு ஆர் கே சிங் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790843
-------
(Visitor Counter : 189